CELEX: 62022TN0118
Language: et
Date: 2022-03-07 00:00:00
Title: Kohtuasi T-118/22: 7. märtsil 2022 esitatud hagi – OM versus komisjon

10.5.2022   
            
            
               ET
            
            
               Euroopa Liidu Teataja
            
            
               C 191/32
            
         
      7. märtsil 2022 esitatud hagi – OM versus komisjon
      (Kohtuasi T-118/22)
      (2022/C 191/41)
      Kohtumenetluse keel: prantsuse
      
         Pooled
      
      
         Hageja: OM (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 29. aprilli 2021. aasta otsus, millega hagejat ei valitud valikumenetluses COM/2020/10396 ja millega teavitati hagejat teise kandidaadi ametisse nimetamisest;
               
            
                  —
               
               
                  vajalikus ulatuses tühistada otsus, millega jäeti rahuldamata tema 25. novembri 2021. aasta kaebus, mis registreeriti 26. novembril 2021 numbriga Ares(2021)7297231;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et on rikutud vaba ametikoha teadet COM/2020/10396 selles osas, milles tema pädevust ja oskusi ei hinnatud selles teates ette nähtud skaalal.
               
            
                  2.
               
               
                  Teine väide, et on rikutud kandidaatidele teatavaks tehtud päevakorda teema suhtes, millega seoses neile valikuvestluses küsimusi esitatakse, kuna hagejale ei esitatud ühtegi küsimust peamise analüüsi kohta, mis tal paluti ette valmistada, mis palegi tõi kaasa tema õiguspäraste ootuste rikkumise.
               
            
                  3.
               
               
                  Kolmas väide, et tegemist on ebavõrdse kohtlemisega, kuna küsimusi, mida valikukomisjon plaanis kandidaatidel esitada, hagejale ei esitatud ning teised küsimused, mida talle esitati, ei vastanud ette kindlaks määratud loetelule. Hageja väidab sellega seoses, et see ei võimaldanud tagada seda, et neid küsimusi esitati samuti teistele kandidaatidele või mitte. Hageja väidab lisaks, et tema vestlus toimus vähem aega, kui oli ette nähtud, mis võis panna ta ebasoodsamasse olukorda võrreldes teiste kandidaatidega, ning et ei ole välistatud, et ta tulemus oleks võinud olla parem, kui ta oleks ära kuulatud suulise testi kõikides aspektides.
               
            
                  4.
               
               
                  Neljas väide, et hindamisskaala on ilmselgelt ekslik ja sobimatu võrreldes vastustega, mis hageja vestlusel andis.
               
            
                  5.
               
               
                  Viies väide, et komisjon ei ole koostööd teinud ja on rikkunud hea halduse põhimõtet.